[Video] Drink en bestuur? Iemand wag vir jou by die huisSkermskoot uit die video ŉ Advertensie van Budweiser wat persone aanmoedig om verantwoordelik op te tree wanneer hulle alkohol gebruik, word weer wyd op sosiale media gedeel – en dis duidelik waarom dié advertensie so gewild bly. Die advertensie fokus hierdie keer op ŉ jongman, Luke, en sy getroue Labrador. Die advertensie wys die hegte vriendskap tussen die twee en hoe die troeteldier by die huis moet wag wanneer Luke gaan kuier. Die verhaal laat jou byna met ŉ knop in die keel, en dis moontlik dat jy jou eie troeteldier sommer ŉ stywe druk gaan gee nadat jy dié advertensie gekyk het.